คปภ.กลับคำเลิกคุมแบงก์ขายประกัน
พลิกล็อกแบงก์ได้เปรียบขึ้นคุมเกมขายประกัน คปภ.ยอมเปิดช่องให้ขายผ่านโทรศัพท์ได้ไม่จำกัดพื้นที่ขาย
30 ส.ค. 2554

พลิกล็อกแบงก์ได้เปรียบขึ้นคุมเกมขายประกัน คปภ.ยอมเปิดช่องให้ขายผ่านโทรศัพท์ได้ไม่จำกัดพื้นที่ขาย
แหล่งข่าวจากบริษัทประกันชีวิต เปิดเผยว่า เกณฑ์การควบคุมนายหน้าทุกประเภทรวมถึงธนาคาร ได้มาถึงการทำประชาพิจารณ์รอบสุดท้ายแล้ว โดยให้ผู้ที่เกี่ยวข้องเสนอความคิดเห็นต่อสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ภายในวันที่ 29 ส.ค.นี้ หากไม่มีใครขัดแย้ง ให้ถือว่าเป็นการเห็นด้วยกับหลักเกณฑ์ดังกล่าว
ร่างแก้ไข เรื่องการกำหนดหลักเกณฑ์ วิธีการออก การเสนอขายกรมธรรม์ประกันภัยและการปฏิบัติหน้าที่ของตัวแทนประกันภัย นายหน้าประกันภัย และธนาคารของ คปภ.เปลี่ยนไปจากรอบแรกอย่างมาก โดยได้ยกเลิกการบังคับให้แยกเคาน์เตอร์ขายประกันออกจากเคาน์เตอร์แบงก์ สามารถขายประกันให้ลูกค้าทุกคนและทุกที่ สามารถขายประกันทางโทรศัพท์ได้ จากรอบแรกที่ห้าม
สำหรับรายละเอียดของร่างแก้ไขใหม่มีทั้งหมด 5 ประเด็น อาทิ 1.เพิ่มช่องทางการเสนอขายผ่านทางเว็บไซต์ โดยในการชำระเบี้ยประกัน ภัยสำหรับช่องทางดังกล่าว ให้บริษัทจัดให้มีการชำระเบี้ยประกันภัยผ่านบัตรเครดิตหรือบัตรเดบิตเท่านั้น จากหลักการเดิมไม่มีข้อกำหนดในเรื่องดังกล่าวเป็นการเฉพาะ
2.การเสนอขายกรมธรรม์ประกัน ภัยโดยวิธีอื่น จะต้องได้รับความเห็นชอบจากนายทะเบียนก่อนเท่านั้น
ทั้งนี้ ในหลักการเดิมการเสนอขายโดยวิธีอื่นให้เสนอขายได้เฉพาะกรมธรรม์ประกันภัยแบบพื้นฐานและกระทำได้โดยตัวแทนประกันชีวิตหรือนายหน้าประกันชีวิตเท่านั้น
3.เปิดโอกาสให้ธนาคารเสนอขายกรมธรรม์ประกันภัยทางโทรศัพท์ เดิมไม่อนุญาต
4.การปรับปรุงหลักเกณฑ์ในการเสนอขายผ่านทางโทรศัพท์ เช่น ให้ทำบัญชีรายชื่อผู้ที่ไม่ประสงค์จะได้รับการติดต่อ บุคคลซึ่งได้รับความเห็นชอบจากบริษัทให้เสนอขายกรมธรรม์ประกันภัยทางโทรศัพท์จะต้องขึ้นทะเบียนกับ คปภ. ต้องชำระเบี้ยประกันภัยผ่านบัตรเครดิต บัตรเดบิต หรือเข้าบัญชีบริษัทโดยตรง ซึ่งเดิมไม่มีข้อกำหนด